Bysten ble funnet av tyske arkeologer i Akhetaten, sammen med flere andre fragmenter og deler av statuer. Bysten ble skjenket museet av forretningsmannen James Simon (1851–1932). Den mangler inskripsjoner, men viser dronningen med en høy, blå krone og en bred ringkrave. Kronen var prydet med uraeusslange foran og trolig unik for dronningen. Bysten har blitt et ikonisk symbol både på det gamle Egypt og byen Berlin. Samtidig har dronningens levende, slanke og elegante ansikt og hennes bøtteformede krone blitt et «varemerke» for henne selv.